《玄度以诗责偿卜筑之约用来韵答之》
明代·张萱

卖文曾办买邻金，故国移居始自今。欲向烟霞寻旧侣，况逢山水有清音。

飞鸿踏雪仍留迹，倦鸟移巢却择林。莫怪绕枝犹未定，啜醨渔父已知心。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。